آمریکا ساوونما باخانلیغی (پنتاگون) ایرانین سوریه‌ده، فرات چایینین دوغوسونا یؤنلیک بالیستیک موشک سالدیریلارینی "عسگری و مولکی هاواچیلیغا تهدید" و "سورومسوزجا " اولاراق دگرلندیردی.
پنتاگون سؤزچولرین‌دن مین باشی سین رابرتسون، ایرانین اؤنجه‌کی گئجه سوریه‌نین دوغوسون‌دا‌کی بعضی هدفلره یؤنه‌لیک موشک سالدیریسینی، آمریکا رهبرلیین‌ده‌کی کوالیسیونا بیلدیرمه‌دن حیاتا گئچیردیگینی قید ائتدی.
رابرتسون،
"کوالیسیون گوج‌لرینه بیر ضرر وئرممیش اولسا دا بو سالدیرینی هله ده دگرلندیریریک و اوراداکی مورکب هاوا مکانی نظره آلدیندیغین‌دا بو جور سالدیریلار سوریه‌ده آکتیو اولاراق داعش ایله مباریزه آپاران گوجلری تهلوکه‌یه سالیر" آچیقلاماسینی وئردی.
آمریکانین، روسیا ایله سوریه‌ده گوج‌لرین آیریشماسی اوچون رابطه کانالی قوردوغونو آنجاق ایرانین بو جور تدبیرلر گؤرمه‌دیگینی قید ائد‌ن رابرتسون، "بیلدیرمه‌دن بیر هاوا ساحه‌سینه موشک آتماق مولکی و حربی هاواچیلیغا تهدیددیر" ایفاده‌لرینی ایشلتدی.
رابرتسون،
"کوالیسیون، داعشین اورتا فرات وادیسین‌ده‌کی قالیقلارینی مغلوب ائده‌جک قابیلیته صاحبدیر. ایرانین بو ساحه‌ده‌کی هر داورانیشی مسئولیت‌سیز، گوونسیز و گرگین‌لیگی آرتدیریجی‌دیر دئیه دانیشدی.
